อธิบดีกรมเจ้าท่า เปิดโครงการ เจ้าท่า ร่วมใจ ปล่อยพันธุ์สัตว์น้ำคืนสู่ธรรมชาติ จังหวัดปัตตานี
อธิบดีกรมเจ้าท่า เปิดโครงการ เจ้าท่า ร่วมใจ ปล่อยพันธุ์สัตว์น้ำคืนสู่ธรรมชาติ จังหวัดปัตตานี         วันเสาร์ที่ 25 มกราคม 2563 เวลา 10.00 น. ที่บริเวณ อ่าวปัตตานี อำเภอเมือง จังหวัดปัตตานี นายวิทยา ยาม่วงอธิบดีกรมเจ้าท่า เป็นประธานในพิธีเปิดโครงการ "เจ้าทำ ร่วมใจ ปล่อยพันธุ์สัตว์น้ำคืนสู่ธรรมชาติ" โดยมีนายสมนึก พรหมเขียว รองผู้ว่าราชการจังหวัดปัตตานีกล่าวต้อนรับ นายสมพงษ์ จิรศิริเลิศ รองอธิบดีกรมเจ้าท่า กล่าวรายงาน มี เจ้าหน้าที่จากกรมเจ้าท่า หัวหน้าส่วนราชการต่าง ๆ ทั้งภาคเอกชน ผู้นำศาสนา กำนัน ผู้ใหญ่บ้าน นักเรียน นักศึกษา ชาวประมงพื้นบ้าน และประชาชนรอบอ่าวปัตตานีและทั่วไป ในพื้นที่จังหวัดปัตตานี เข้าร่วมกว่า 2,000 คน          โครงการ "เจ้าท่า ร่วมใจ ปล่อยพันธุ์สัตว์น้ำคืนสู่ธรรมชาติ" ในอ่าวปัตตานีแห่งนี้ เป็นพื้นที่ที่ชุมชนใช้ร่วมกันในการทำอาชีพทางการประมง ปัจจุบันนี้อ่าวปัตตานีได้ดำเนินการชุดลอกร่องน้ำ โดยกรมเจ้าท่าเสร็จเรียบร้อยแล้ว ซึ่งได้รับความร่วมมือร่วมใจจากส่วนราชการ และประชาชนในพื้นที่อย่างดียิ่งโดยกิจกรรมในวันนี้ จะมีการปล่อยพันธุ์ลูกปูม้าวัยอ่อน จำนวน 10 ล้านตัวลงในพื้นที่อ่าวปัตตานี โดยจะทำการมอบพันธุ์ลูกปูม้าให้กับผู้นำชุมชนเป็นผู้ปล่อยให้กระจายไปทั่วรอบ ๆ อ่าวปัตตานีซึ่งกิจกรรมในครั้งนี้ มีวัตถุประสงค์ เพื่อสร้างความอุดมสมบูรณ์ของทรัพยากรสัตว์น้ำให้กับแหล่งน้ำธรรมชาติเพิ่มมากขึ้น ประชาชนมีสัตว์น้ำไว้บริโภค และสร้างรายได้ให้กับครอบครัวต่อไป อีกทั้งเพื่อส่งเสริมคุณภาพชีวิต พัฒนาสังคม และจิตใจ ให้เกิดความผูกพัน หวงแหนทรัพยากรสัตว์น้ำ สร้างการเรียนรู้ และการมีส่วนร่วมด้านการอนุรักษ์ของชุมชนที่อาศัยใกล้แหล่งน้ำธรรมชาติรอบ ๆ อ่าวปัตตานี เพื่อร่วมกันปลูกจิตสำนึกให้ทุกภาคส่วนเห็นถึงความสำคัญของการอนุรักษ์ และฟื้นฟูทรัพยากรให้คงอยู่อย่างยั่งยืน และเป็นการสร้างความรัก สร้างความสามัคคี สร้างความสัมพันธ์อันดีระหว่างภาครัฐ กับภาคเอกชน และประชาชนในพื้นที่ต่อไป#อธิบดีกรมเจ้าท่า #เปิดโครงการเจ้าท่า ร่วมใจ ปล่อยพันธุ์สัตว์น้ำคืนสู่ธรรมชาติ #จังหวัดปัตตานี #สำนักข่าว กรมประชาสัมพันธ์ #NNT #ILOVETHAILAND